**11. TJEDAN KARIJERA NA FOI-ju**

**Glavni organizator**: Centar za podršku studentima i razvoj karijera FOI-ja

**Mjesto**: Fakultet organizacije i informatike Sveučilišta u Zagrebu (Pavlinska 2, Varaždin)

**Vrijeme**: 23. do 27. svibnja 2022.

**Program**: <https://cpsrk.foi.hr/tjedan-karijera/>

*PRESS OBJAVA*

**Nikad jači Tjedan karijera u Varaždinu – rekordnih 70 poslodavaca i 40 radionica za studente!**

11. Tjedan karijera na Fakultetu organizacije i informatike (FOI) Sveučilišta u Zagrebu okupit će ove godine rekordnih 70 poslodavaca iz svijeta IT-a, a studenti se na zajedničke aktivnosti prijavljuju putem jedinstvene, za njih na Fakultetu kreirane - CPSRK aplikacije

U ponedjeljak, 23. svibnja započinje 11. TJEDAN KARIJERA na Fakultetu organizacije i informatike. Radi se o do sad najvećem i programom najbogatijem karijernom događanju namijenjenom studentima Fakulteta organizacije i informatike Sveučilišta u Zagrebu. Glavni organizator ovog događanja je ***Centar za podršku studentima i razvoj karijera FOI-ja* (CPSRK FOI), koji će ove godine na Tjednu karijera obilježiti** 10 godina od osnutka te održavanja prvog Dana karijera. Od tada do danas, Tjedan karijera izrastao je u respektabilan karijerni događaj na kojem poslodavci traže mjesto više, a studentima se nude prilike za direktno povezivanje s najjačim tvrtkama u Hrvatskoj i regiji.

Ovogodišnji Tjedan karijera održat će se tijekom cijelog tjedna, od ponedjeljka 23. svibnja do petka, 27. svibnja 2022. te će na FOI dovesti rekordan broj poslodavaca - njih čak 70, a studentima omogućiti sudjelovanje na gotovo 40 radionica, 5 online pitcheva te Karijernom španciru, prostoru na FOI-ju predviđenom za svakodnevno umrežavanje studenata i poslodavaca.

Studentima FOI-ja je to idealna prilika da nauče nova znanja i vještine, povežu tehnološka znanja i inovacije s poslovnim aspektima struke, i zato je program namijenjen studentima svih godina i smjerova FOI-ja. Na Tjednu karijera se predstavljaju poduzeća s kojima Fakultet ostvaruje odličnu dugoročnu suradnju, a ugostit će i neke nove poslodavce!

Bogat program, uz opis pojedinih aktivnosti, objavljen je na web stranici organizatora - [Centra za podršku studentima i razvoj karijera CPSRK](https://cpsrk.foi.hr/tjedan-karijera/), a svi zainteresirani studenti se na aktivnosti od ove godine prijavljuju putem [CPSRK aplikacije](https://cpsrkapp.foi.hr/login) do popunjenja mjesta.

**KONTAKT ZA MEDIJE:**

Vika Kerekeš, *PR ODJEL FOI*

vkerekes@foi.unizg.hr / 099 4111 754